### Resumé

I henhold til reglerne i Budget- og Regnskabssystem for kommuner og [adresse] styringsprincipper, skal der aflægges anlægsregnskab, hvis bruttoudgifterne til anlægsarbejdet er 2 mio. kr. eller mere. For at reducere antallet af enkeltsager samles årets anlægsregnskaber i én samlet sag. I nærværende sag aflægges regnskab for seks projekter, som er afsluttet i 2023 i forbindelse med regnskabsafslutningen

### Sagsfremstilling

Der er i forbindelse med regnskab 2023 afsluttet fire anlægssager over 2 mio. kr. på Kultur- og Idrætsudvalgets område. Regnskabet aflægges for følgende anlægsprojekter:

* Udbygning og renovering af svømmehal ved DGI
* Udvikling Vindinghallen
* Vedligehold 2023 - Pulje til indvendig vedligehold på idrætsområdet
* Kunstgræsbaner

![](data:image/png;base64...)

Bemærkninger: Eksisterende svømmehal og omklædningsrum ved DGI Huset er blevet renoveret, og der er blevet bygget en ny svømmehal i tilknytningen til den gamle svømmehal. Projektet er støttet af Lokale- og Anlægsfonden med 9 mio. kr. Der er en forskel på 1 mio. kr. vedr. indtægtsbevillingen, hvilket skyldes at Lokale- og Anlægsfondens bevilling er på 9 mio. kr. og i frigivelsessagen i 2016 var der forventet 10 mio. kr. På udgiftssiden er der en forskel på 1,804 mio. kr. hvilket skyldes rådighedsbeløbenes budgetfremskrivning gennem årene.

![](data:image/png;base64...)

Bemærkninger: Anlægstilskud til Vinding Kunstgræs til etablering af en kunstgræsbane ved [adresse].

![](data:image/png;base64...)

Bemærkninger: Vedligeholdelsespulje 2023 vedrørende idrætsområdet, dækker over diverse vedligeholdelsesprojekter for klubhuse, idrætshaller, samt anlægstilskud til vedligeholdelsesopgaver for de selvejende idrætshaller.

![](data:image/png;base64...)

Bemærkninger: Beløbet dækker over tilskud i perdioden 2015 til 2022 til 11 kunstgræsbaner fordelt ud over kommunen. Der er en forskel på 2,785 mio. kr. som skyldes i 2019 blev de fremtidige budgetmidler prioriteret, og der blev ved en fejl ikke søgt anlægsbevilling til banen i [adresse] i 2020 og banen i [adresse] i 2021. Der er samlet set ikke afholdt flere udgifter end budgetlagt.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 5. marts 2024, punkt 32:

at anlægsregnskaberne godkendes.

#### Beslutning fra Kultur- og Idrætsudvalget, den 5. marts 2024, punkt 32:

Godkendt.

Gorm Mogensen deltog ikke i sagens behandling.

#### Beslutning fra Økonomiudvalget, den 8. marts 2024, punkt 91:

Anbefales.

### Beslutning

Godkendt.

Fraværende: Connie Kristiansen. I stedet mødte Britta Kjær.